|  |  |  |
| --- | --- | --- |
| Številka: 547-1/2023/7 | | |
| Ljubljana, 7. 6. 2023 | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | |
| **ZADEVA:** **Informacija o udeležbi članov upravnega odbora Centra za razvoj financ na letnem zasedanju upravnega odbora Centra za razvoj financ 2023, 22. junija 2023, v Tirani, Albanija** – predlog za obravnavo | | | | |
| 1. Predlog sklepov vlade: | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/1010 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na .... seji dne .... sprejela naslednji  S K L E P :  Vlada Republike Slovenije se je seznanila z Informacijo o udeležbi članov upravnega odbora Centra za razvoj financ na letnem zasedanju upravnega odbora Centra za razvoj financ 2023, ki bo potekalo 22. junija 2023 v Tirani, Albanija.  Barbara KOLENKO HELBL generalnA sekretarKA Vlade  Sklep prejmejo:   * Ministrstvo za finance, * Ministrstvo za zunanje in evropske zadeve, * Služba Vlade Republike Slovenije za zakonodajo, * Generalni sekretariat Vlade Republike Slovenije. | | | | |
| 2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: | | | | |
| / | | | | |
| 3.a Osebe, odgovorne za strokovno pripravo in usklajenost gradiva: | | | | |
| - Urška Cvelbar, generalna direktorica, Ministrstvo za finance;  - mag. Robert Petek, vodja Sektorja za bančništvo, Ministrstvo za finance;  - Irena Ferkulj, sekretarka v Sektorju za bančništvo, Ministrstvo za finance. | | | | |
| 3.b Zunanji strokovnjaki, ki so sodelovali pri pripravi dela ali celotnega gradiva: | | | | |
| / | | | | |
| 4. Predstavniki vlade, ki bodo sodelovali pri delu Državnega zbora: | | | | |
| / | | | | |
| 5. Kratek povzetek gradiva: | | | | |
| Center za razvoj financ (CEF) je center znanja na področju upravljanja javnih financ in centralnega bančništva, ki podpira izgradnjo kapacitet finančnih uslužbencev jugovzhodne Evrope. CEF izvaja programe certificiranja za računovodje in notranje revizorje v javnem sektorju, organizira delavnice, študijske obiske in druge dogodke, oblikovane glede na reformne potrebe v državah regije. S ciljem spodbujanja regionalnega sodelovanja v JV Evropi razvija in sodeluje v regionalnih projektih ter podpira regionalni dialog na visokem nivoju (ministri za finance in guvernerji centralnih bank) ter med strokovnjaki na posameznih področjih upravljanja javnih financ. CEF ima od 1. januarja 2015 status mednarodne organizacije, katerega Sporazum o ustanovitvi je podpisalo ali k njemu pristopilo devet držav in osem ratificiralo.  Upravni odbor CEF bo na svojem letnem zasedanju, ki bo potekalo 22. junija 2023, skladno s predlaganim dnevnim redom poleg letnega poročila in poročila direktorice za leto 2022 obravnaval spremembe v organizaciji CEF, zapisnik letnega zasedanja svetovalnega odbora 2022, informacijo o izvajanju programa 2023 in osnutek programa 2024–2025, imenoval pa bo tudi novega predsedujočega upravnemu odboru CEF in sprejel odločitev o kraju in datumu naslednjega zasedanja upravnega odbora CEF. | | | | |
| 6. Presoja posledic za: | | | | |
| a) | javnofinančna sredstva v višini, večji od 40 000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, posebej na mala in srednja podjetja ter konkurenčnost podjetij | | | NE |
| d) | okolje, kar vključuje tudi prostorske in varstvene vidike | | | NE |
| e) | socialno področje | | | NE |
| f) | dokumenta razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna * na razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic, višjih od 40 000 EUR | | | | |
| |  |  |  |  |  |  |  |  | | --- | --- | --- | --- | --- | --- | --- | --- | | I. Ocena finančnih posledic, ki niso načrtovane v sprejetem proračunu | | | | | | | | |  | | Tekoče leto (t) | | t+1 | t+2 | | t+3 | | Predvideno povečanje (+) ali zmanjšanje (-) prihodkov državnega proračuna | |  | |  |  | |  | | Predvideno povečanje (+) ali zmanjšanje (-) prihodkov občinskih proračunov | |  | |  |  | |  | | Predvideno povečanje (+) ali zmanjšanje (-) odhodkov državnega proračuna | |  | |  |  | |  | | Predvideno povečanje (+) ali zmanjšanje (-) odhodkov občinskih proračunov | |  | |  |  | |  | | Predvideno povečanje (+) ali zmanjšanje (-) obveznosti za druga javna finančna sredstva | |  | |  |  | |  | | II. Finančne posledice za državni proračun | | | | | | | | | II.a Pravice porabe za izvedbo predlaganih rešitev so zagotovljene: | | | | | | | | | Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | Znesek  za t+1 | |  |  | |  | |  | |  | | SKUPAJ | | | | |  | |  | | II.b Manjkajoče pravice porabe se bodo zagotovile s prerazporeditvijo: | | | | | | | | | Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | Znesek  za t+1 | |  |  | |  | |  | |  | | SKUPAJ: | | | | |  | |  | | II.c Načrtovana nadomestitev zmanjšanih prihodkov oz. povečanih odhodkov proračuna: | | | | | | | | | Novi prihodki | | | Znesek za tekoče leto (t) | | | Znesek za t+1 | | |  | | |  | | |  | | | SKUPAJ | | |  | | |  | | | | | | |
|  | | | | |
| **7.b Predstavitev ocene finančnih posledic, nižjih od 40 000 EUR** | | | | |
| / | | | | |
| 8. Predstavitev sodelovanja z združenji občin: | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| 9. Predstavitev sodelovanja javnosti | | | | |
| Gradivo je bilo predhodno objavljeno na spletni strani predlagatelja | | NE | | |
| 10. Pri pripravi gradiva so bile upoštevane zahteve iz Resolucije o normativni dejavnosti | | NE | | |
| 11. Gradivo je uvrščeno v delovni program vlade | | NE | | |
| Nikolina Prah  DRŽAVNA SEKRETARKA | | | | |

PRILOGI:

- Priloga 1: Predlog sklepa

- Priloga 2: Informacija o udeležbi članov upravnega odbora Centra za razvoj financ na letnem zasedanju upravnega odbora Centra za razvoj financ 2023

Priloga 1

SKLEP

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/1010 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na .... seji dne .... sprejela naslednji

S K L E P :

Vlada Republike Slovenije se je seznanila z Informacijo o udeležbi članov upravnega odbora Centra za razvoj financ na letnem zasedanju upravnega odbora Centra za razvoj financ 2023, ki bo potekalo 22. junija 2023 v Tirani, Albanija.

## Barbara KOLENKO HELBL

generalnA sekretarKA Vlade

Sklep prejmejo:

* Ministrstvo za finance,
* Ministrstvo za zunanje in evropske zadeve,
* Služba Vlade Republike Slovenije za zakonodajo,
* Generalni sekretariat Vlade Republike Slovenije.

Priloga 2

**Informacija o udeležbi članov upravnega odbora Centra za razvoj financ na letnem zasedanju upravnega odbora Centra za razvoj financ 2023**

1. **Namen**

Mednarodna organizacija Center za razvoj financ (v nadaljnjem besedilu: CEF) je skladno z ustanovnim aktom - Sporazumom o ustanovitvi Centra za razvoj financ, ki je začel veljati 28. 12. 2014, pravna naslednica Regionalne ustanove – Centra za razvoj financ, ki jo je leta 2001 ustanovila Vlada Republike Slovenije v okviru Pakta stabilnosti za Jugovzhodno Evropo, z namenom zagotavljanja institucionaliziranega prenosa znanja in izkušenj, pridobljenih v procesu reform javnih financ v države Jugovzhodne Evrope. Državni zbor Republike Slovenije je Sporazum o ustanovitvi Centra za razvoj financ (CEF) ratificiral 12. 6. 2014 (Uradni list RS ­– Mednarodne pogodbe, št. 8/14), listino o ratifikaciji tega sporazuma pa je Republika Slovenija deponirala 21. 7. 2014.

CEF je center znanja na področju upravljanja javnih financ in centralnega bančništva, ki podpira izgradnjo kapacitet finančnih uslužbencev jugovzhodne Evrope. Izvaja programe certificiranja za računovodje in notranje revizorje v javnem sektorju, organizira delavnice, študijske obiske in druge dogodke, oblikovane glede na reformne potrebe v državah regije. S ciljem spodbujanja regionalnega sodelovanja v JV Evropi razvija in sodeluje v regionalnih projektih ter podpira regionalni dialog na visoki ravni (ministri za finance in guvernerji centralnih bank) ter med strokovnjaki na posameznih področjih upravljanja javnih financ. CEF ima status mednarodne organizacije s sedežem v Republiki Sloveniji od 1. januarja 2015. Do sedaj je Sporazum o ustanovitvi CEF podpisalo ali k njemu pristopilo devet držav (Albanija, Bosna in Hercegovina, Bolgarija, Hrvaška, Severna Makedonija, Moldavija, Črna gora, Romunija in Slovenija) in ga osem od njih skladno z notranjimi postopki ratificiralo (Albanija, Bolgarija, Črna gora, Hrvaška, Romunija, Severna Makedonija, Moldavija in Slovenija).

Glavni organ odločanja CEF je upravni odbor (UO). Ta potrjuje program, letna poročila, finančne izkaze, pregleduje napredek glede postavljenih ciljev in obravnava vse pomembnejše zadeve. Člani UO so ministri za finance in guvernerji centralnih bank držav članic CEF in do trije člani svetovalnega odbora CEF, ki ga sestavljajo donatorji in partnerji CEF. Svetovalnemu odboru predseduje članica odbora iz slovenskega Ministrstva za zunanje in evropske zadeve. V letu 2022 sta bili izvedeni ena redna in ena korespondenčna seja UO. Skladno s poslovnikom UO je bil do zaključka svojega mandata njegov predsedujoči v letu 2022 nekdanji slovenski finančni minister mag. Andrej Šircelj, zatem pa je vlogo predsedujočega prevzel novi finančni minister Klemen Boštjančič, ki je tudi vodil lansko letno zasedanje. Po poslovniku se mandat predsedujočemu izteče ob koncu letnega zasedanja in ga kot predsedujoči nasledi predstavnik naslednje države članice CEF po abecednem vrstnem redu, zato je UO za novega predsedujočega UO potrdil Genta Sejka, guvernerja Banke Albanije, ki bo tudi vodil letošnje zasedanje UO.

Letnega zasedanja UO CEF 2023 se bodo v okviru delegacije Vlade Republike Slovenije udeležili:

- Nikolina Prah, državna sekretarka na Ministrstvu za finance in namestnica člana upravnega odbora CEF, vodja delegacije,

- mag. Mateja Vraničar – Erman, sekretarka na Ministrstvu za zunanje in evropske zadeve, članica upravnega odbora in predsednica svetovalnega odbora CEF, članica delegacije in

- Irena Ferkulj, sekretarka v Direktoratu za finančni sistem na Ministrstvu za finance, članica delegacije.

**II. Teme in stališča**

Za obravnavo na letošnjem letnem zasedanju UO CEF je s strani Sekretariata CEF predlagan naslednji dnevni red:

1. Letno poročilo in poročilo direktorice CEF za leto 2022, v odločanje;
2. Spremembe v organizaciji CEF, v informacijo;
3. Zapisnik letnega zasedanja svetovalnega odbora 2022, v informacijo;
4. Informacija o izvajanju programa 2023, v informacijo;
5. Osnutek programa 2024–2025, v informacijo;
6. Imenovanje novega predsedujočega UO, v odločanje;
7. Naslednje zasedanje UO CEF, v odločanje.

**Ad1) Letno poročilo in poročilo direktorice CEF za leto 2022, v odločanje**

Leta 2022 je CEF izvedel 105 izobraževalnih dogodkov na naslednjih tematskih področjih: (i) upravljanje javnih financ; (ii) centralno bančništvo; (iii) vodenje za upravljanje reform ter (iv) ekosistemi učenja in znanja. Dogodkov se je udeležilo 2366 udeležencev. Tretjina dejavnosti je bila izvedena za udeležence iz določene države ali institucije, preostale so bile regionalne narave.

Leto 2022 je CEF zaključil z negativnim rezultatom v višini 142.497 evrov, ki je bil pokrit iz splošnega rezervnega sklada. Do primanjkljaja je prišlo zaradi zamude pri začetku izvajanja enega projekta.

Leta 2022 so prihodki CEF znašali 2.751.001 evrov. Republika Slovenija je ostala največji donator CEF, s finančnimi donacijami Ministrstva za finance za izvajanje rednega programa CEF v višini 1.000.000 evrov in zagotavljanjem brezplačne uporabe poslovnih prostorov na naslovu Cankarjeva 18 v Ljubljani. Pomembna slovenska donatorja sta bila v letu 2022 tudi Ministrstvo za zunanje in evropske zadeve – 315.331 evrov ter Banka Slovenije – 201.616 evrov.

Tuji donatorji, ki so financirali posebne projekte in programe, pa so bili: Evropska unija (791.030 evrov), Ministrstvo za finance Nizozemske (227.121 evrov), Ministrstvo za finance Slovaške (33.194 evrov) in drugi.

Skupni odhodki CEF so leta 2022 znašali 2.890.148 evrov in so predstavljali stroške materiala (69.839 evrov), storitev (1.027.575 evrov), dela (1.682.867 evrov), amortizacije (89.684 evrov) in druge operativne stroške (20.183 evrov). Iz splošnega rezervnega sklada je bilo prenesenih 142.497 evrov.

V skladu s Poslovnikom UO mora le-ta opraviti tudi pregled uspešnosti dela direktorice CEF Jane Repanšek v preteklem letu*.* V skladu s pogoji pogodbe o zaposlitvi se direktorju lahko dodeli letna individualna nagrada do največ 10 odstotkov letne osnovne bruto plače. Delegacija Republike Slovenije bo podprla dodelitev letne nagrade direktorici; glede višine nagrade bo delegacija fleksibilna in bo glasovala skladno z razpravo na zasedanju.

*Predlog sklepov:*

*1. Upravni odbor odobri letno poročilo CEF in računovodske izkaze za leto 2022.*

*2. Upravni odbor odobri letno poročilo direktorice in podeli direktorici razrešnico.*

*3. Upravni odbor je preučil dodelitev letne nagrade za uspešnost direktorici za leto 2022 in direktorici dodeljuje xx % letne nagrade za uspešnost, ki se bo izvajala v skladu s Prilogo 1 k Pravilniku o zaposlovanju.*

Slovenska delegacija bo predvidoma podprla vse tri predlagane sklepe.

**Ad 2) Spremembe v organizaciji CEF, v informacijo**

Pravilnik o zaposlovanju CEF, Priloga 1, ki opredeljuje organizacijo dela in sistemizacijo delovnih mest CEF, daje direktorju pooblastilo za spremembe organizacijske strukture CEF, vključno s prilagoditvami delovnih mest in števila zaposlenih, če je to potrebno za učinkovito delovanje CEF. V skladu s pravilnikom direktor o teh spremembah poroča upravnemu odboru. Z novim strateškim obdobjem za CEF, ki se je začelo leta 2022, je CEF prilagodil svoj program dela, kar je zahtevalo prilagoditve organizacijske strukture. Te prilagoditve so začele veljati 1. januarja 2023. Odražajo spremembe v strukturi skupin in v enostavnejši shemi delovnih mest. Priloga 1 k pravilniku o zaposlovanju je bila spremenjena tako, da odraža te spremembe.

**Ad 3) Zapisnik letnega zasedanja svetovalnega odbora 2022, v informacijo**

Letno zasedanje svetovalnega odbora (SO) je potekalo 6. oktobra 2022. SO je razpravljal o delovnem programu CEF 2023, njegovi usklajenosti s trenutno strateško usmeritvijo CEF in posledicah za prihodnje načrtovanje programov. Člani SO so razpravljali o politikah svojih institucij pri vključevanju zunanjih strokovnjakov in predstavili kako jih motivirajo k sodelovanju pri izmenjavi svojega strokovnega znanja. V povezavi z novim projektom CEF WeLead so obravnavali krepitev vodstvenih spretnosti mladih strokovnjakov in obravnavali načine zadržanja talentov v javnem sektorju. Člani SO, ki delujejo v UO, so obravnavali tudi prošnjo Turčije za članstvo v CEF in posledice, ki bi jih to lahko imelo za CEF.

SO je sprejel naslednje sklepe in priporočila za CEF:

- CEF bi moral ostati osredotočen na delovni program, ki je skladen s sedanjo strategijo, hkrati pa ohraniti prožnost za hitro odzivanje na spreminjajoče okolje in z njim povezane potrebe, kot so inflacija, trajnost, zeleni prehod, kibernetska varnost, povezana z digitalizacijo in analizo podatkov.

- Za naslednji sestanek priporoča razpravo o dolgoročnih programskih zamislih do konca strateškega obdobja ali po njem (poleg delovnega programa za leto 2025).

- CEF bi moral ustanoviti delovno skupino za izvedbo študije o vključevanju javnih uslužbencev kot strokovnjakov, ki bi zajela informacije o posebnih ureditvah in predpisih v izbranih državah, članicah CEF.

SO se je dogovoril, da njegova predsednica ostane Mateja Vraničar - Erman, Ministrstvo za zunanje in evropske zadeve, Slovenija.

**Ad 4) Informacija o izvajanju programa 2023, v informacijo**

Po dveh letih pretežno spletnega učenja se je CEF vrnil k osebnim dogodkom. Dogodke organizira tudi v hibridni obliki, saj pristop pomeni zajetje večjega števila udeležencev.

Aktivnosti v okviru večletnih projektov napredujejo po načrtih, s projekti pa izvajajo izobraževanja za javne uslužbence v centralnih bankah, davčnih upravah in na ministrstvih za finance. Ukvarjajo se s temami, kot so izboljšanje mobilizacije domačih prihodkov, upravljanje sredstev javnega sektorja, pospeševanje digitalnih sprememb z upravljanjem javnih financ, ocena kapitalske in likvidnostne ustreznosti, zelene in trajnostne finance, analiza makrobonitetne politike, kibernetska varnost v okviru nadzora plačilnih sistemov, upravljanje strukturnih reform in drugo. Opravili so tudi posvetovanja s koordinatorji CEF, da bi opredelili izobraževalne potrebe svojih uporabnikov.

CEF je uspel pridobiti sredstva za dodatne večletne projekte, ki so se začeli ali se bodo začeli izvajati leta 2023. Ti projekti so bili v fazi razvoja v času, ko je upravni odbor potrdil delovni načrt programa CEF za leto 2023.

Januarja je CEF med drugim začel izvajati projekt WeLead, ki ga financira EU (2023-2026) in je namenjen izboljšanju znanja, izkušenj in krepitvi poklicnih mrež mladih strokovnjakov v javnem sektorju. Učni proces je organiziran prek različnih elementov: (1) WeLearn - razvoj veščin in sposobnosti; (2) WeExperience - študijski obiski na Zahodnem Balkanu in v državah članicah EU; (3) WeWrite - pisanje političnih dokumentov; (4) WeConnect - mreženje in podpora diplomantom; (5) WeShare - izmenjava znanja in medsebojni strokovni pregled; in (6) WeCoach - vodstveni »coaching«.

**Ad 5) Osnutek programa 2024–2025, v informacijo**

CEF bo še naprej izvajal učne dejavnosti prek štirih tematskih področij. Na področjih upravljanja javnih financ in centralnega bančništva bodo obravnavali tehnične teme, medtem ko se bo vodenje za upravljanje reform osredotočilo na kompetence, potrebne za oblikovanje politik, koordinacijo politik, komunikacijo in sodelovanje. Na tematskem področju ekosistemi učenja in znanja bodo učeče podpirali pri razumevanju in sprejemanju CEF-ovih pristopov k učenju in izmenjavi znanja. V vseh štirih tematskih sklopih bodo naslovili tudi zeleno in digitalno transformacijo ter druge aktualne teme.

Program bo odražal učne potrebe in povratne informacije prejemnikov ter izzive, s katerimi se soočajo članice CEF. To so zlasti izzivi, povezani z okrevanjem po Covid-19, nedavnimi energetskimi krizami in naraščajočimi življenjskimi stroški, ki so izpostavili potrebo po večji vpletenosti vlade v gospodarstvo in finančno stabilnost. Nezadostna raven javnih prihodkov je eden izmed pomembnih elementov, ki ovirajo zmožnost držav, da ustrezno vlagajo v človeški kapital, javno infrastrukturo in zagotavljanje storitev za državljane in podjetja.

Udeleženci izobraževanj bodo vključeni v načrtovanje, izvedbo in spremljanje dogodkov, ki bodo grajeni na njihovih izkušnjah. Za izobraževalne dogodke bodo izbrani najprimernejši učni pristopi in uporabljeni najustreznejši učni formati, kot so regionalne delavnice, delavnice za posamezne države, hibridni dogodki, spletni tečaji, spletni seminarji, spletna srečanja, regionalni študijski obiski, mreženja in mentorstva, organiziranih pa bo več obiskov in dialogov na visoki ravni ter druge konference z več deležniki.

**Ad 6) Imenovanje novega predsedujočega UO, v odločanje**

Mandat predsedujočega UO, Genta Sejka, guvernerja Banke Albanije, se izteče ob koncu dneva letnega zasedanja UO 2023. Skladno s Poslovnikom CEF predsedovanje prevzame naslednja država članica CEF po vrstnem redu, Bolgarija, ki jo v UO zastopa minister za finance Bolgarije. Zaradi dolgotrajne politične nestabilnosti v Bolgariji je njen finančni minister sporočil, da Bolgarija ne more prevzeti vloge predsedujočega UO CEF. Sekretariat CEF v dogovoru s predsedujočim predlaga, da predsedovanje prevzame država članica CEF, ki po abecednem vrstnem redu sledi Bolgariji - Moldavija. Če se bo UO s tem strinjal, bo novi predsedujoči UO CEF Octavian Armașu, guverner Nacionalne banke Moldavije.

*Predlog sklepa:*

*4. Novi predsedujoči UO CEF bo Octavian Armașu, guverner Nacionalne banke Moldavije.*

Slovenska delegacija bo predvidoma podprla predlagan sklep.

**Ad 7) Naslednje zasedanje UO CEF, v odločanje**

*Predlog sklepa:*

*5. Naslednje zasedanje upravnega odbora CEF bo septembra 2023 in bo potekalo korespondenčno.*

Slovenska delegacija bo predvidoma podprla predlagan sklep.